
KRETINGOS RAJONO SAVIVALDYBĖS MERAS

POTVARKIS
DĖL KRETINGOS RAJONO SAVIVALDYBĖS VIETOS GYVENTOJŲ APKLAUSOS PASKELBIMO

2026 m. spalio      d.   Nr.V3-
Kretinga

Vadovaudamasis Lietuvos Respublikos vietos savivaldos įstatymo 50 straipsnio 1 punktu, Kretingos rajono savivaldybės tarybos veiklos reglamento, patvirtinto Kretingos rajono savivaldybės tarybos 2009 m. kovo 26 d. sprendimu Nr. T2-77 „Dėl Kretingos rajono savivaldybės tarybos veiklos reglamento“ (Kretingos rajono savivaldybės tarybos 2025 m. sausio 30 d. sprendimo Nr. T2-3 redakcija), 217 ir 220 punktais ir Kretingos rajono savivaldybės vietos gyventojų apklausos tvarkos aprašo, patvirtinto Kretingos rajono savivaldybės tarybos 2021 m. kovo 25 d. sprendimu Nr. T2-79 „Dėl Kretingos rajono savivaldybės vietos gyventojų apklausos tvarkos aprašo patvirtinimo“, 9, 25, 30 ir 31 punktais:
1. S k e l b i u Kretingos rajono savivaldybės vietos gyventojų apklausą dėl Kretingos miesto riboženklio koncepcijos parinkimo. 
2. N u s t a t a u:
2.1. apklausos teritoriją – Kretingos rajono savivaldybės teritorija;
2.2. apklausos dalyviai – asmenys, kuriems apklausos dieną yra suėję 18 metų ir kurie savo gyvenamąją vietą yra deklaravę savivaldybės teritorijoje arba kurie yra įtraukti į gyvenamosios vietos nedeklaravusių asmenų apskaitą toje savivaldybėje; 
2.3. apklausai teikiamo klausimo tekstą – „Kurią Kretingos miesto riboženklio koncepciją pasirinktumėte?“;
2.4. apklausos laikotarpį – nuo 2026 m. spalio 19 d. 8.00 val. iki 2026 m. spalio 25 d. įskaitytinai, tiesioginis vietos gyventojų nuomonės įrašymas apklausos dalyvių sąrašo lapuose vykdomas darbo dienomis nuo 8.00 val. iki 17.00 val., penktadienį nuo 8.00 val. iki 15.45 val., pietų pertrauka 12.00–12.45 val.;
2.5. apklausos būdą – apklausa elektroninių ryšių priemonėmis savivaldybės interneto svetainėje;
2.6. tiesioginę vietos gyventojų nuomonės įrašymo apklausos dalyvių sąrašo lapuose apklausos vietą:
2.6.1. Darbėnų seniūnijos administracinės patalpos, Skuodo g. 4, Darbėnai, Kretingos r. sav.;
2.6.2. Imbarės seniūnijos administracinės patalpos, M. Valančiaus g. 5, Salantai, Kretingos r. sav.;
2.6.3. Kartenos seniūnijos administracinės patalpos, Mokyklos g. 3, Kartena, Kretingos r. sav.;
2.6.4. Kretingos miesto seniūnijos administracinės patalpos, J. Pabrėžos g. 1, Kretinga;
2.6.5. Kretingos seniūnijos administracinės patalpos, Vilniaus g. 8, Kretinga;
2.6.6. Kūlupėnų seniūnijos administracinės patalpos, Mokyklos g. 5, Kūlupėnų k., Kretingos r. sav.;
2.6.7. Salantų miesto seniūnijos administracinės patalpos, M. Valančiaus g. 5, Salantai, Kretingos r. sav.;
2.6.8. Vydmantų seniūnijos administracinės patalpos, Atžalyno g. 4-3, Vydmantų k., Kretingos r. sav.;
2.6.9. Žalgirio seniūnijos administracinės patalpos, Raguvos g. 1, Raguviškių k., Kretingos r. sav.
3. S u d a r a u Kretingos rajono savivaldybės vietos gyventojų apklausos komisiją:
3.1. Vaida Bačiulienė – administracijos direktoriaus pavaduotoja, komisijos pirmininkė;
3.2. Daiva Vaikėnienė – Teisės ir civilinės metrikacijos skyriaus vedėja, komisijos pirmininko pavaduotoja;
3.3. Jolanta Ažondenienė – Salantų miesto seniūnijos seniūnė, komisijos narė;
3.4. Jurgita Kairienė – Kretingos miesto seniūnijos specialistė, komisijos narė;
3.5. Asta Kontautė – Kūlupėnų seniūnijos specialistė, komisijos narė;
3.6. Danguolė Leknienė – Žalgirio seniūnijos specialistė, komisijos narė;
3.7. Lukrecija Lengvinė – Strateginio planavimo ir investicijų skyriaus vedėja, komisijos sekretorė;
3.8. Bernadeta Litvinienė – Darbėnų seniūnijos seniūno pavaduotoja, komisijos narė;
3.9. Indrė Narvilė – Vydmantų seniūnijos specialistė, komisijos narė;
3.10. Lina Rimkuvienė – Kretingos seniūnijos seniūnė, komisijos narė;
3.11. Rūta Vaičienė – Imbarės seniūnijos specialistė, komisijos narė;
3.12. Pranas Viršilas – Informacinių technologijų skyriaus vedėjas, komisijos narys;
3.13. Daiva Viskontienė – Kartenos seniūnijos specialistė, komisijos narė.
4. N u r o d a u informaciją apie apklausą paskelbti Kretingos rajono savivaldybės vietinėje spaudoje, Kretingos rajono savivaldybės interneto svetainėje ir seniūnijų skelbimų lentose. 
5. N u s t a t a u, kad šis potvarkis gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio potvarkio paskelbimo dienos.

Savivaldybės meras				                          Antanas Kalnius

